COMUNICAT DE PRESĂ

**Expoziţia „Reflexie”**

**de Kosta Djurasinov în Mica Galerie a IRCCU Veneția**

**Luni, 6 octombrie 2014, la orele 18,30**, în **Mica Galerie a Institutului Român de Cultură şi Cercetare Umanistică de la Veneția**, va avea loc vernisajul expoziției **„Reflexie”** de **Kosta Djurasinov**.

În cardul expoziției „Reflexie”, artistul Kosta Djurasinov îşi propune reluarea tehnicilor picturii pe sticlă într-o modalitate actualizată, prin utilizarea unei suprapuneri de placi de plexiglas, alături de sculpturi din lemn, care vor crea o instalație artistică unică, adaptată şi destinată spațiului Micii Galerii.

Artistul, căutând o „reflexie” ca simbol al amintirii trecutului, prezentului și viitorului, va conduce spectatorul într-un spațiu al propriei memorii, un drum al istoriei personale care își are rădăcinile în România.

Artistul vizual Kosta Djurasinov (n. 1957, București) este absolvent al Facultății de Arte Frumoase din Belgrad în 1992. În același an, artistul s-a stabilit în Italia, unde își desfășoară activitatea artistică. Este autorul mai multor expoziții personale la Kirten Kjærs Museum, Danemarca (1996, 1999, 2009), Galerija „Jovan Popovič, Opovo, Serbia (2006, 2009), Primăriile orașelor Motta di Livenza și  Noventa di Piave (2011) și a luat parte la numeroase expoziții colective dintre care amintim participarea la Bienala de Artă Contemporană din Castelfranco Veneto (2007).

Expoziţia va putea fi vizitată zilnic în Mica Galerie a IRCCU Veneţia din Cannaregio 2211, până pe data de 25 octombrie 2014, în intervalul orar 15.00–19.00. Intrarea este liberă.

Pentru mai multe detalii:

Alexandru Damian, coordonator proiecte arte vizuale

Tel. +39.041.524.2309

INSTITUTUL ROMÂN DE CULTURĂ ŞI CERCETARE UMANISTICĂ

Palazzo Correr - Cannaregio 2214 (Campo Santa Fosca)

30121 Veneţia, ITALIA